কথায় বলে, পরিশ্রমের কোনও বিকল্পও হয় না। সচিন তেন্ডুলকরের জীবন সেটাই প্রমাণ করে। কোনওকালেই পরিশ্রমবিমুখ ছিলেন না সচিন। শুধু পরিশ্রম অবশ্য নয়। তাঁর ঈশ্বরদত্ত প্রতিভা পরিশ্রমের জোরে আর ক্ষুরধার হয়েছে। সেই কারণেই বিপক্ষের বোলাররা তাঁকে আউট করতে মাথার ঘাম পায়ে ফেলতেন। খেলোয়াড়জীবনে সচিনের ব্যাট কথা বলেছে। রেকর্ডের পর রেকর্ড তৈরি হয়েছে সচিনের ব্যাটে। সচিন-ভক্ত যাঁরা, তাঁরা মুম্বইকরের রেকর্ড সম্পর্কে যথেষ্ট ওয়াকিবহাল। কিন্তু এই রেকর্ডটা অনেকেরই জানা নেই। সচিন নিজের পায়ে ৩৫৩ কিলোমিটার দৌড়েছিলেন।
আরও পড়ুন
• বয়স হল ৪৩। ফিরে দেখা ২০টি ‘সচ’ছবি
• ‘সচিন’-এর পোস্টারে মন কাড়ল ছোট্ট সচিনের ছবি। দেখুন সেই ছবি
• সচিন তেন্ডুলকরের সঙ্গে যেখানে যেখানে আপনার মিল রয়েছে
তাঁর দীর্ঘ ২৪ বছরের ক্রিকেটজীবনে দুই উইকেটের মাঝে সত্যি সত্যিই এত কিলোমিটার দৌড়তে হয়েছিল ‘মাস্টার ব্লাস্টার’কে। দিল্লি থেকে সিমলার দূরত্ব যা, সেই দূরত্বই ২২ গজে অতিক্রম করেছিলেন সচিন। ২২ গজের মধ্যে কোনও সময়েই শ্লথ মনে হয়নি তাঁকে।